ไทยติดเชื้อ “โควิด” เพิ่ม 6 คน ดันสะสมแตะ 2,960 ราย ไร้เสียชีวิต 3 วันรวด!
ไทยติดเชื้อ “โควิด” เพิ่ม 6 คน ดันสะสมแตะ 2,960 ราย ไร้เสียชีวิต 3 วันรวด!
1 พ.ค. 2563

นพ.ทวีศิลป์ วิษณุโยธิน โฆษกศูนย์บริหารสถานการณ์การแพร่ระบาดของโรคติดเชื้อไวรัสโคโรนา 2019 แถลงถึงสถานการณ์โควิด-19 ในประเทศไทย ณ ทำเนียบรัฐบาล
โดยล่าสุด สถานการณ์การแพร่ระบาดของโรคติดเชื้อไวรัสโคโรนา 2019 หรือ โควิด-19 ในไทยมีผู้ป่วยเพิ่ม 6 คนรวมผู้ป่วยสะสม 2,960 คน ไม่มีเสียชีวิตเพิ่มเป็นวันที่ 3 ติดต่อกัน
ทั้งนี้ นับเป็นวันที่ 5 ติดต่อกันแล้วที่ประเทศไทย มีผู้ติดเชื้อรายใหม่เพิ่มขึ้นด้วยจำนวนเลขหลักเดียว พร้อมกันนี้มีผู้ป่วยที่รักษาหายจนกลับบ้านได้แล้วรวม 2,719 ราย รักษาตัว 187 ราย เสียชีวิตแล้วทั้งสิ้น 54 ราย รวมยอดผู้ป่วยสะสม2,960 ราย